Coenraad Jacob Temminck

Coenraad Jacob TEMMINCK (n. la 31-an de marto 1778 en Amsterdamo - m. la 30-an de januaro 1858 en Lisse) estis nederlanda aristokrato kaj zoologo kun fokuso al la ornitologio.

 Vivo kaj Laboroj 
Komence li vivis en Sumatro, kiu tiutempe estis parto de Nederlanda Hindio. De 1820 ĝis la morto li estis la unua direktoro de la Regna Muzeo pri Naturhistorio en Leiden. Lia verko Manuel d'ornithologie ou Tableau systematique des oiseaux qui se trouvent en Europe (1815-40) dum jardekoj estis la baza verko pri eŭropaj birdoj. Speciale li studis la kolombojn. Krome li ankaŭ okupiĝis pri la mamuloj kaj estas la unua persono, kiu priskribis multajn diversajn speciojn. Multaj bestospecoj havas sian nomon laŭ Temminck.

Coenraad Jacob Temminck laboris en la unua duono de la 19-a jarcento kaj priskribis multajn birdojn, inter ili la specion de la Blankostria pikumno, sed ne tiun ĉi de la Teminka pikumno, kiun priskribis Frédéric de Lafresnaye, kiu siavice ne priskribis la specion de Lafresnaja pikumno, kiun priskribis Malherbe. Multfoje priskribintoj dediĉis siajn trovojn al kolegoj.

 Kelkaj specioj kiuj havas sian nomon laŭ Temminck 
250px|eta|dekstra|Teminka kurulo
 Teminka kormorano, (Phalacrocorax capillatus)
 Aethopyga temminckii
 Blankvosta kalidro, Calidris temminckii
 Cirrhilabrus temminckii
 Teminka kurulo, Cursorius temminckii
 Helostoma temminkii
 Manis temminckii
 Teminka tragopano, (Tragopan temminckii)
 Teminka pikumno aŭ Cinamkola pikumno, (Picumnus temminckii)
 Teminka koracio, (Coracias temminckii)
 Teminka fruktokolombo, (Ptilinopus porphyreus)
 Teminka montalaŭdo
 Teminka ortoniko, (Orthonyx temminckii)

 Aliaj specioj kiujn Temminck priskribis (inter multaj) 
eta|dekstra|ino de Krispokresta garolo
dekstra|eta|300 px|Bovkapa lanio, Japanio, vintre
 Ruĝecflugila buteo, Butastur liventer
 Plumbofalko, Falco femoralis
 Oranĝecbrusta falko, Falco deiroleucus
 Gorĝomakula frankolino, Francolinus gularis
 Verdorela barbulo, Megalaima faiostricta
 Krispokresta garolo, Cyanocorax cristatellus
 Klikvosta arbopigo, Temnurus temnurus
 Platismuro, Platysmurus leucopterus
 Mallongvosta pigo, Cissa thalassina
 Varia paruo, Cyanistes varius
 Funebra paruo, Poecile lugubris
 Blublanka muŝkaptulo, Cyanoptila cyanomelana
 Timora blua muŝkaptulo, Cyornis hyacinthinus
 Monta tajlorbirdo, iam Orthotomus cuculatus, nun Phyllergates cuculatus
 Eŭropa ĉetio aŭ simple Ĉetio, Cettia cetti
 Okulvitra silvio, Sylvia conspicillata
 Nigragorĝa silvio, Sylvia rueppelli
 Stria grilbirdo, Locustella lanceolata
 Orienta kanbirdo, Acrocephalus orientalis
 Nigragorĝa tajlorbirdo, Orthotomus atrogularis
 Ruĝecvosta tajlorbirdo, Orthotomus sericeus
 Sinua cistikolo, Cisticola galactotes
 Bovkapa lanio, Lanius bucephalus, kun Schlegel
 Sudgranda lanio, Lanius meridionalis
 Nigra sturno, Sturnus unicolor
 Griza sturno, Sturnus cineraceus
 Ruĝeckrona hilofilo, Hylophilus poicilotis
 Citronbrusta hilofilo, Hylophilus thoracicus
 Blankabrova pterutjo, Pteruthius flaviscapis
 Rustoperdriko, Caloperdix oculeus
 Griza koko, Gallus sonneratii

 Verkoj 
 Las Posesiones holandesas en el Archipiélago de la India. Manilo 1855.
 Esquisses zoologiques sur la côte de Guiné ... le partie, les mammifères. Brill, Leiden 1853.
 Coup-d'oeil général sur les possessions néerlandaises dans l'Inde archipélagique. Arnz, Leiden 1846–49.
 Nouveau recueil de planches coloriées d'oiseaux. Levrault, Parizo 1838.
 Monographies de mammalogie. Dufour & d'Ocagne, Paris, Leiden 1827–41.
 Atlas des oiseaux d'Europe, pour servir de complément au Manuel d'ornithologie de M. Temminck. Berlino, Parizo 1826–42.
 Nouveau recueil de planches coloriées d'oiseaŭ, pour servir de suite et de complément aŭ planches enluminées de Buffon. Dufour & d'Ocagne, Parizo 1821.
 Observations sur la classification méthodique des oiseaux et remarques sur l'analyse d'une nouvelle ornithologie élémentaire. Dufour, Amsterdamo, Parizo 1817.
 Manuel d'ornithologie  ou  Tableau systématique des oiseaux qui se trouvent en Europe. Sepps & Dufour, Amsterdamo, Parizo 1815–40.
 Histoire naturelle générale des pigeons et des gallinacés. Sepps, Amsterdamo 1808–15.

 Literaturo 
 Alexis J. P. Raat: Alexander von Humboldt and Coenraad Jacob Temminck. in vol. 21 Zoologische Bijdragen. Brill, Leiden 1976.

Kategorio:Nederlandaj zoologoj
Kategorio:Nederlandaj ornitologoj